Su piogu

A da chi fus doméstigu e umile
ti naraian su passa-pianu.
Cantende «ispiza, ispiza, ozu elmanu»,
sas mamas cun su pétene sutile

in caderatas e in su atile
ti n-d'etaian intro s'abbamanu
e in mes'ungias che in mola ranu
t'ischitzaian... e... a su foghile.

Innanti da pinnetas campagnolas
ses pigadu a trincea che soldadu
e connotu as sa gherra a ferru e fogu.

Ma como ti ses lende tropu logu:
forsi ti cheres fagher literadu
chi ti che ses intrende in sas iscolas?1

Su duos de Nadale 1977

1Sas iscolas?: le scuole sono i luoghi dove spesso le infestazioni di pidocchi erano abbastanza diffuse.